dh-unibe/image-text_koenigsfelden-charters-post-1500 huggingface dataset:
Ich, Ruͦdolff Hofmeister, edelkn̄, schulth̄s ze Bern, ✳ vergich offenlich mit disem brieff, das
ich anstatt und in namen miner hˀren von Bern ✳ hinverlùchen han und lihen mit disem
brieff Henslin Vischer von Birloff und sinen erben zwo jucharten agkers, gelegen und genant am Ûten Rein, ✳ und was ich im daran von recht zelihende hab, ✳ das si dieselben jucharten innhaben, nutzen und niessen soͤllent nach lehens und des landes recht ✳ und der
obgen̄ statt Bern davon gevertig sin, ✳ als lehenlùt iren hˀren von ir lehenen wegen
pflichtig und verbunden sint zetuͦnd àne geverd. ze urkùnd han ich min insigel offenlich gehengkt an disen brieff, der geben ist am nechsten zinstag nach der alten vasznacht
des jares, do man zalt von gotts gepùrt vierzechenhundert dryssig und ein jar. ✳
Konigsf. 572
wist j lechen br₎ um̄
ij acker am Urt₎ Rein
zuͦ Birenloùff
K ✳
D ✳ 94 ✳ k
Staatsarchiv
AARGAU